|  |
| --- |
|  |
| TLAČOVÁ SPRÁVA 01/03/2023 |  |

EXTREME: Výbava určená pre zákazníkov, ktorí hľadajú dobrodružstvo

* Pre všetkých milovníkov dobrodružstiev a outdoorového dizajnu
* Vylepšený zážitok z jazdy v modeli Spring Extreme je teraz k dispozícii s novým elektrickým motorom s výkonom 65 koní
* Ceny tohto modelu začínajú na Slovensku na úrovni 21 500 €
* Funkcia Extended Grip, ktorá pomáha v objavovaní nových ciest, je teraz k dispozícii pre Sandero Stepway Extreme a Jogger Extreme
* Zdolávanie najnáročnejších terénov s modelom Duster 4x4
* Dacia odhaľuje dômyselný *Sleep Pack* – súčasť nového radu príslušenstva *InNature*
* Objednávky na Spring Extreme sa otvárajú na Slovensku 1. marca

úroveň výbavy s pocitom dobrodružstva

Na európskom autosalóne v Bruseli Dacia ponúkla ukážku úplne nového stupňa výbavy Extreme na modeli Spring. Táto úroveň výbavy bude teraz k dispozícii na troch ďalších vlajkových modeloch Dacia vrátane Sandero Stepway a nahradí limitovanú edíciu Extreme verzií Jogger a Duster.

Dacia, synonymum outdoorového prostredia, zdôrazňuje svoju pozíciu prostredníctvom úrovne výbavy Extreme. Dobrodružstvá, outdoorové aktivity, sólo objavy – alebo so siedmimi ďalšími pasiažiermi – si môžete užiť s robustným modelovým radom vozidiel Dacia. Stupeň výbavy Extreme má výrazný vzhľad, ktorý stelesňuje exteriér.

Úroveň výbavy zahŕňa:

Exteriér:

* Nový lak karosérie: zelená Cedre(Stepway, Jogger a Duster)/modrá Slate (Spring)
* Čierna anténa v tvare žraločej plutvy (Stepway, Jogger a Duster)
* Názov modelu v medenej farbe na modulárnych strešných lištách (Stepway, Jogger a Duster)/detaily v medenej farbe na strešných lištách (Spring)
* Detaily v medenej farbe na spätných zrkadlách a diskoch kolies, nápis Dacia v medenej farbe na kryte batožinového priestoru
* Detaily s topografickým dizajnom na predných dverách, referencia na špecifický šnorchel Duster medzi dverami a prednými blatníkmi (Spring, Stepway a Jogger)
* Detaily v medenej farbe v blízkosti hmlových svetlometov (Stepway a Jogger)/detaily v medenej farbe v blízkosti svetlometov (Spring)
* Detaily s topografickým dizajnom pri prahoch dverí (Spring, Stepway a Jogger)
* Lesklé čierne kolesá z ľahkých zliatin (17” pre Duster, 16” pre Stepway a Jogger)
* Detaily s topografickým dizajnom na B-stĺpikoch a podbehoch kolies (Duster)
* Šnorchel v medenej farbe (Duster)

Interiér:

* Nový typ čalúnenia sivej farby, MicroCloud, je súčasťou úrovne výbavy Extreme (na Stepway, Jogger a Duster), pokrýva výplne dverí a sedadiel (Stepway, Jogger a Duster), ako aj palubnú dosku ( Stepway a Jogger). MicroCloud bol vyvinutý špeicificky pre aplikácie súvisiace s vozidlom (t.j. sedadlá a iné vnútorné komponenty). Ponúka vynikajúcu odolnosť proti opotrebovaniu, veľmi ľahko sa čistí, vyzerá podobne ako zamat, no zároveň je jedinečný a je mäkký a príjemný na dotyk.
* Logo Dacia na predných sedadlách
* Gumové podlahové rohože s topografickým dizajnom v druhom rade (Duster a Jogger) a treťom rade (Jogger)
* Lemovanie v medenej farbe na paneloch predných dverí a okolo výduchov klimatizácie
* Prahy dverí s topografickým dizajnom
* Detail v medenej farbe okolo radiacej páky (Duster)
* Detail v medenej farbe okolo multimediálneho systému (Spring)

THE ELECTRIC 65: nový elektromotor uvedený spolu so SPRING EXTREME

S uvedením novej výbavy Spring Extreme Dacia premiéruje aj úplne nový motor ELECTRIC 65 (65 k / 48 kW). Nový motor, ktorý je k dispozícii iba pre Spring Extreme, je spojený s novou unikátnou prevodovkou (ktorá znásobuje krútiaci moment prenášaný na kolesá), pričom poskytuje väčšie zrýchlenie a rekuperáciu v širokom rozsahu.

Vďaka úplne novému motoru ELECTRIC 65 má Spring Extreme dojazd 220 km v zmiešanom cykle WLTP a 305 km v cykle WLTP City.

Viac o Dacia Spring Extreme s novým motorom nájdete [TU](https://www.dacia.sk/vozidla/novy-spring/spring-extreme.html)

Cenník je k dispozícii [TU](https://cdn.group.renault.com/dac/sk/pdf/pricelists/spring-price.pdf.asset.pdf/41c4d41e1f.pdf)

EXTENDED GRIP: riešenie fungujúce najmä mimo tradičných ciest

Jazda na blatistom, zasneženom alebo klzkom povrchu môže byť s pohonom dvoch kolies náročná. Dômyselné riešenie Extended Grip od značky Dacia ponecháva vodičom voľnosť, aby sa vydali mimo spevnené cesty.

Extended Grip prichádza ako štandardná funkcia na úrovni Extreme výbavy Stepway a Jogger. Po aktivácii tlačidlom na stredovej konzole umožňuje kolesám voľnejšie otáčanie a lepšiu priľnavosť na nespevnených povrchoch pomocou riadenia elektronickej kontroly stability (ESC).

Duster, ikonické outdoorové vozidlo značky Dacia, je k dispozícii s pohonom všetkých štyroch kolies a zostáva jedným z najspoľahlivejších SUV na trhu.

priestor aj pre kvalitný spánok

*Sleep Pack* je prvé príslušenstvo, ktoré bolo uvedené na trh ako súčasť radu príslušenstva *InNature*.

*Sleep Pack* je dostupný pre všetky výbavy modelu Jogger, a umožňuje premeniť priestor pre cestujúcich na spálňu v priebehu niekoľkých minút. Toto odnímateľné príslušenstvo je kompatibilné so všetkými vozidlami Jogger vyrobenými od jeho uvedenia na trh. Dve odnímateľné sedadlá v treťom rade 7-miestnej verzie Jogger je potrebné vybrať predtým, ako bude možné zostaviť balík

Cieľom bolo vytvoriť súpravu, ktorá bude jednoduchá, odnímateľná a cenovo dostupná.

**Jednoduchá**: Súprava obsahuje tri kľúčové komponenty: manželskú posteľ, ktorú možno bez pomoci postaviť za menej ako dve minúty, policu a úložný priestor.

**Odnímateľná:** Súprava (vrátane matraca) váži menej ako 50 kg.

**Cenovo dostupná:** Súprava ešte nie je dostupná pre slovenských zákazníkov.

Vo Francúzsku stojí 1 490 € pri objednaní s novým vozidlom Jogger alebo 1 790 € pri samostatnom objednaní (pozn. vrátane DPH). Tento jednoduchý a šikovný drevený doplnok je určený na doplnenie častí kempingového vybavenia, ktoré už mnohí používatelia majú (ako sú chladiče alebo prenosné sporáky). Súprava by bola menej príťažlivá a drahšia, keby obsahovala takéto vybavenie.

**Optimalizovaná kapacita nákladu, súprava Sleep Pack a veľkorysé rozmery**

Keď je kryt nákladu na svojom mieste, súprava je skrytá a Jogger vyzerá ako bežné 5-miestne vozidlo. Dômyselná konštrukcia drevenej škatule zaisťuje, že úložný priestor (220 l) je vždy prístupný bez ohľadu na to, či je alebo nie je súprava nastavená. Kryt nákladu s logom možno použiť ako policu, keď je na mieste.

Systém posuvných postelí vo vnútri zadných dverí obsahuje matrac s rozmermi 190 cm x 130 cm. Táto zostava ponúka dostatok priestoru nad hlavou minimálne 60 cm.

K dispozícii je príslušenstvo, ktoré dopĺňa *InNature* *Sleep Pack* od Dacia:

- Zatemňovacie rolety pre všetky okná, ktoré ponúkajú ovládanie svetla a súkromia

- Inteligentný stan, ktorý je možné pripojiť k Joggeru, keď je batožinový priestor otvorený a poskytuje tak priestor na spanie navyše

**MEDIA KONTAKTY**

**Grégoire Vitry** **Aurélie André** **Justine Kohr**

Dacia Director of Product Communication Dacia Press Officer Dacia France Press Officer

+33 (0)6 79 67 20 95 98 +33 (0)6 82 13 50 76 +33 (0)6 45 41 01 98

gregoire.vitry@dacia.com aurelie.andre@dacia.com justine.kohr@dacia.com

**O značke Dacia**

Značka vznikla v roku 1968 a od roku 2004 pôsobí na európskom trhu a v oblasti Stredomoria. Dacia vždy ponúkala autá s najlepším pomerom ceny a kvality a to neustálym predefinovaním toho podstatného. Dacia zásadne mení pravidlá hry. Ponúka jednoduché, viacúčelové a spoľahlivé autá v súlade so životným štýlom svojich zákazníkov: Logan, úplne nové vozidlo za cenu jazdeného; Sandero, najpredávanejšie vozidlo európskym súkromným zákazníkom; Duster, najdostupnejšie SUV na trhu a Spring, šampión v dostupnej elektromobilite v Európe. Dacia je značka patriaca pod Skupinu Renault, ktorá pôsobí v 44 krajinách. Od roku 2004 predala viac ako 7 miliónov vozidiel.

Dacia na Linkedin: <https://www.linkedin.com/company/dacia/at>